text: Rambuk-tyve på spil i Ribe
  14 marts 2010 kl. 08.34
  Tre rambuk-tyve var lørdag aften på spil i Ribe, hvor de slap væk med et pengeskab med dagens omsætning på Shell-tanken på Bohrsvej 1 i Ribe.
  Kl. 22,38  så et vidne tre mørkeklædte og maskerede mænd smadre en butiksrude og trække pengeskabet fri med en mørkeblå mellemstor varebil - formentlig en Nissan. Bilen var udstyret med en stjålen nummerplade med registreringsnr.  UV 96 477.
  Bilen er sidst set kort efter tyveriet i en nærliggende rundkørsel, hvor varevognen forsvandt ad Koldingvej.
  